ควันจากเผาอ้อย เก๋งชนกระบะ หมุนตกข้างทาง คนนั่งถูกไฟคลอกเจ็บหนัก
(ภาพจาก กู้ภัยสว่างสระแก้วจุดวังสมบูรณ์, ตำรวจ สภ.วังสมบูรณ์),ลุงวัย 60 ควบรถเก๋งไปหาญาติที่จันทบุรี ระหว่างทางเจอควันไฟจากการเผาอ้อยแถววังสมบูรณ์ ส่งผลให้รถประสานงากับกระบะที่สวนมา รถหมุนเคว้งตกถนนเข้าหาไฟที่กำลังลุกไหม้ ภรรยานั่งข้างถูกไฟคลอกทั้งตัวเจ็บสาหัส,เมื่อวันที่ 22 ม.ค.60 ร.ต.อ.ธงชัย หนักแน่น รอง สว.(สอบสวน) สภ.วังสมบูรณ์ จ.สระแก้ว ได้รับรายงานว่า เกิดอุบัติเหตุจากหน่วยกู้ภัยสว่างสระแก้ว จุดวังสมบูรณ์ จึงรุดไปที่เกิดเหตุ พบรถยนต์เก๋ง ฟอร์ดเอคโค่สปอร์ต ทะเบียน กท-8366 ฉะเชิงเทรา ซึ่งเพลิงได้ลุกไหม้ไปแล้วหมดทั้งคัน โดยมีนายบรรจง เดี่ยวกลาง อายุ 60 ปี เจ้าของรถเก๋งยืนดูรถอยู่ห่างๆ,ส่วนผู้บาดเจ็บคือ นางวารี เดี่ยวกลาง ภรรยา ถูกไฟคลอกทั้งตัวอาการสาหัส ด.ช.ธีระวัฒน์ เดี่ยวกลาง อายุ 10 ขวบ และ น.ส.วิภาสิณี ฉิมสังข์ อายุ 24 ปี หลานสาว ได้รับบาดเจ็บเช่นกัน ซึ่งถูกนำตัวส่งยังโรงพยาบาลวังสมบูรณ์ ห่างออกไปประมาณ 50 เมตร พบรถยนต์กระบะ นิสสัน เทียร่า สีแดง ทะเบียน บล-6508 จันทบุรี ที่ด้านหน้าล้อขวาถูกชน โดยมีนายสถิต ฉิมดี อายุ 56 ปี เป็นเจ้าของ,นายบรรจง กล่าวว่า ตนและครอบครัวกำลังเดินทางไปเยี่ยมญาติที่จังหวัดจันทบุรี พอมาถึงที่เกิดเหตุพบว่า ได้มีไฟกำลังไหม้ป่าอ้อยอยู่ข้างทาง โดยที่มีควันไฟโหมอย่างหนัก มองถนนด้านหน้าไม่เห็น ในจังหวะเดียวกันก็มีรถกระบะวิ่งสวนมา จึงได้ชนกันอย่างจัง ซึ่งรถของตนหมุนตกข้างทาง ซึ่งข้างทางกำลังมีเพลิงลุกไหม้ ทำให้ไฟได้ลามมาลุกที่รถของตน ตนเองออกมาได้ เมื่อมองกลับไปเห็นภรรยากำลังออกมาจากรถ แต่ก็ถูกไฟลุกไหม้เสื้อผ้าทั้งตัวไปแล้ว.
ลุงวัย 60 ควบรถเก๋งไปหาญาติที่จันทบุรี ระหว่างทางเจอควันไฟจากการเผาอ้อยแถววังสมบูรณ์ ส่งผลให้รถประสานงากับกระบะที่สวนมา รถหมุนเคว้งตกถนนเข้าหาไฟที่กำลังลุกไหม้ ภรรยานั่งข้างถูกไฟคลอกทั้งตัวเจ็บสาหัส
ไร่อ้อย,ไฟไหม้รถ,เผาอ้อยข้างทาง,อ.วังสมบูรณ์,สระแก้ว